Tugþúsundir voru viðstaddir útför Qassim Suleimani , æðsta mann hers Írans , en Bandaríkjaher drap hann í drónaárás , sem fyrirskipuð var af Donald Trump , Bandaríkjaforseta . „ Hefndin kemur “ hrópaði æstur múgurinn , en Bandaríkjaforseti hefur nú formlega varað Bandaríkjaþing við því að árás frá Íran geti verið yfirvofandi á næstu vikum , að því er fram kemur í umfjöllun CNN . Hann hefur opinberlega sagt , að árásin hafi verið til að koma í veg fyrir stríð og frekari átök , en mikil ólga hefur verið í Íran og Írak , eftir að árás var gerð á sendiráð Bandaríkjanna í Baghdad , höfuðborg Írak . Önnur árás Bandaríkjahers , á Abu Mahdi al-Muhandis , sem leiddi til dauða hans , hefur gert stöðuna enn viðkvæmari , en al-Muhandis fór fyrir Hashed al-Shaabi , skæruliðahreyfingunni , sem Íran hefur stutt . Fimm féllu í árásinni . Auglýsing Ali Khamenei erkiklerkur Íran var einn þeirra sem sat fund þjóðaröryggisráðs Írans , þar sem ályktað var á þá leið , að hefndin kæmi , Bandaríkjamenn væru ekki óhultir . Í umfjöllun New York Times í dag , segir að mikil spenna sé innan Bandaríkjaþings , vegna þessarar ákvörðunar Trumps , forseta , um að ráða Suleimani af dögum . Í umfjölluninni segir að Repúblikanar og Demókratar hafi óskað eftir frekari svörum , og þá einkum hvers vegna þingið var sniðgengið í aðdraganda ákvörðunarinnar . Þá segir enn fremur , að deildar meiningar séu um það meðal nánasta ráðgjafahóps Trumps , hvort ákvörðunin stuðli að stöðugleika eða frekari óstöðugleika . Flestir eru raunar sagðir hafa verið á móti ákvörðun Trumps , sem lét það sem vind um eyru þjóta . Suleimani var miðpunkturinn í hernaðarstarfi Írans , sem teygði sig til Gaza svæðisins , Líbanon , Sýrlands , Írak og Jemen , þar sem mestu hörmungar heimsins eru nú , samkvæmt Sameinuðu þjóðunum . Stríðsátök milli Sádí-Araba - með stuðningi Bandaríkjanna og Breta - og síðan skæruliðahreyfinga sem Íran hefur stutt , hafa leitt til matar - og lyfjaskorts fyrir milljónir manna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .